***PRORAČUNSKI KORISNIK: INSTITUT RUĐER BOŠKOVIĆ, Bijenička cesta 54, Zagreb***

***RAZDJEL: 080 MINISTARSTVO ZNANOSTI, OBRAZOVANJA i MLADIH***

***RKP: 03041***

***OIB 69715301002***

***ŠIFRA DJELATNOSTI: 7219***

***IBAN: HR6623600001101210403***

***BILJEŠKE UZ FINANCIJSKE IZVJEŠTAJE ZA RAZDOBLJE I-XII 2024. GODINE***

 **IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PR-RAS)**

1. **PRIHODI I PRIMICI**

Ukupni prihodi i primici Instituta Ruđer Bošković (u daljnjem tekstu: Institut) za razdoblje od 01. siječnja 2024. do 31. prosinca 2024. godine ostvareni su u iznosu 66.905.394 € i u odnosu na 2023. godinu povećani su za 20,70% (2023. = 55.431.599 €).

Ukupne prihode i primitke čine:

1. prihodi poslovanja u iznosu 66.902.282 €
2. prihodi od nefinancijske imovine u iznosu 3.112 €
3. ***Prihodi poslovanja***

Prihodi poslovanja u odnosu na 2023. godinu povećani su za 20,80%.

**Tekuće pomoći od inozemnih vlada** **(šifra 6311)** u 2023. godini odnose se na Ugovor o dodjeli bespovratnih sredstava za provedbu pet (5) projekata financiranih od British Embassy Zagreb u iznosu 12.274 €.

**Tekuće pomoći od međunarodnih organizacija** **(šifra 6321)** u odnosu na 2023. godinu smanjene su za 17,30% zbog smanjenih uplata Međunarodne agencije za atomsku energiju (IAEA) u 2024. godini i završetka projekta NATO SPS G5674 u 2023. godini.

**Prihodi od tekućih pomoći od institucija i tijela EU** **(šifra 6323)** u odnosu na 2023. godinu smanjeni su za 16,60%. Smanjenje u 2024. godini odnosi se projekte financirane iz sredstava EU. U 2023. godini izvršena je uplata iz sredstava EU u iznosu 2.485.712 € za projekt ERCEA -SYNERGY PROJKET.

U 2024. godini izvršena je uplata Ministarstva znanosti, obrazovanja i mladih u iznosu 198.665 € za Ugovor o dodjeli bespovratnih sredstava za Otvorene znanstvene infrastrukturne platforme za inovativne primjene u gospodarstvu i društvu (O-ZIP).

Institut je 08. prosinca 2023. godine potpisao sa Ministarstvom znanosti, obrazovanja i mladih Programski ugovor za višegodišnje financiranje osnovne, razvojne i izvedbene proračunske komponente za razdoblje od 01. siječnja 2024. do 31. prosinca 2027. godine te je u 2024. godini uplaćena II rata programskog ugovora u ukupnom iznosu 2.250.000 € financiranog iz Mehanizma za oporavak i otpornost. Uplatu II rate Programskog ugovora evidentirali smo na računu 6323 u iznosu 1.595.097 € a na računu 6324 u iznosu 654.903 €.

Na poziv Ministarstva znanosti, obrazovanja i mladih na dodjelu bespovratnih sredstava koji se financiraju iz Mehanizma za oporavak i otpornost, u 2024. godini izvršena je uplata za projekte u iznosu 1.095.085 €.

**Kapitalne pomoći od institucija i tijela EU (šifra 6324)** u odnosu na 2023. godinu povećane su za 25,80%. Povećanje se odnosi na uplatu Ministarstva znanosti, obrazovanja i mladih za

Ugovor o dodjeli bespovratnih sredstava za Otvorene znanstvene infrastrukturne platforme za inovativne primjene u gospodarstvu i društvu (O-ZIP) u iznosu 5.886.485 € (u 2023. godini izvršena uplata od 3.683.934 €).

Na poziv Ministarstva znanosti, obrazovanja i mladih na dodjelu bespovratnih sredstava koji se financiraju iz Mehanizma za oporavak i otpornost, u 2024. godini izvršena je uplata za projekte u iznosu 1.119.482 €.

Na računu 6324 u 2024. godini evidentirali smo uplatu II rate Programskog ugovora u iznosu 654.903 €.

U 2023. godini na računu 6324 evidentirali smo uplate za obnovu infrastrukture Instituta oštećene u potresu financirane iz Fonda solidarnosti Europske unije u iznosu 1.394.909 € i Nacionalnog plana za oporavak i otpornost u iznosu 91.239 €.

**Tekuće pomoći proračunskim korisnicima iz proračuna koji im nije nadležan** **(šifra 6361)** u odnosu na 2023. godinu smanjenjesu za 84,90%. U 2023. godinu izvršena je uplata Grada Ploče za projekt Ribarsko znanstvena mreža i Grada Trilja za projekt CEKOM 3LJ u ukupnom iznosu 146.295 € (u 2024. godini uplata iznosi 248 €).

U 2024. godini uplaćena je donacija Satiričkog kazališta „Kerempuh“ u iznosu 11.944 € za projekt istraživanja raka prostate kojega provodi Laboratorij za nasljedni rak.

**Tekuće pomoći temeljem prijenosa EU sredstava** **(šifra 6381)** u odnosu na 2023. godinu smanjene su za 81,80%. Zbog završetka projekta PERSPIRE u 2023. godini evidentirana je uplata u iznosu 27.922 € a u 2024. godini u iznosu 5.306 €.

**Kapitalne pomoći temeljem prijenosa EU sredstava (šifra 6382)** odnose se na donaciju servera i sustava akceleratorskih jedinica i softvera za projekt Napredne metode i tehnologije u znanosti o podatcima i kooperativnim sustavima (DATACROSS) od strane Fakulteta elektrotehnike i računarstva Sveučilišta u Zagrebu u 2023. godini.

**Tekući prijenosi između proračunskih korisnika istog proračuna (šifra 6391)** u odnosu na 2023. godinu povećani su za 43,10%. Povećanje se odnosi na projekte Hrvatske zaklade za znanost.

**Tekući prijenosi između proračunskih korisnika istog proračuna temeljem prijenosa EU sredstava (šifra 6393)** u odnosu na 2023. godinu smanjeni su za 10,60%. U 2024. godini evidentirane su uplate od Hrvatske akademske i istraživačke mreže CARNET za projekt CroQCI u iznosu 435.113 € (u 2023. godini uplata je iznosila 2.262.586 €).

U 2023. godini Ministarstvo gospodarstva i održivog razvoja uplatilo je za projekt AI4Health.Cro iznos od 953.156 € (u 2024. godini nije bilo uplate).

U 2024. godini Hrvatska zaklada za znanost uplatila je 264.625 € po natječaju „Program mobilnosti – dolazna mobilnost viših asistenata“. Isto tako, uplatila je 884.720 € po natječaju „Program mobilnosti – odlazna mobilnost asistenata i viših asistenata“.

U 2024. godini Agencija za plaćanje u poljoprivredi, ribarstvu i ruralnom razvoju uplatila je 965.334 € za projekte koji su financirani metodom nadoknade (sredstva se moraju prvo utrošiti a što se dokazuje računima dobavljača i izvršenim plaćanjima istih te je došlo do značajnog proteka vremena od trenutka potraživanja sredstava do samog pregleda, odobrenja i isplate troškova od strane provedbenih tijela).

U 2024. godini izvršena je uplata Ministarstva znanosti, obrazovanja i mladih za projekt INTERREG SMART – WATER u iznosu 389.963 € i projekt ENTRANCE u iznosu 153.429 €.

**Kapitalni prijenosi između proračunskih korisnika istog proračuna temeljem prijenosa EU sredstava (šifra 6394)**  u 2023. godini odnose se na uplatu za projekt PERSPIRE u iznosu 2.739 €.

**Prihodi od financijske imovine (šifra 641)** u odnosu na 2023. godinu smanjeni su za 57,20%.

Prihodi od pozitivnih tečajnih razlika povećani su u odnosu na 2023. godinu zbog transakcija u valutama USD i GBP.

U 2023. godini uplaćena je dividenda za 2021. godinu za 0,012941% udjela Instituta u kapitalu Europhysics letters iz Švicarske.

**Prihodi od upravnih i administrativnih pristojbi, pristojbi po posebnim propisima i naknada** **(šifra 6526)** u odnosu na 2023. godinu povećani su za 67,20% zbog isplate štete po polici kasko osiguranja u iznosu 4.000 € i prihoda od refundacija rashoda iz prethodnih godina.

**Prihodi od prodaje proizvoda i robe te pruženih usluga (šifra 661)** u odnosu na 2023. godinu smanjeni su za 0,60% a odnose se na komercijalne projekte s gospodarstvom i drugim pravnim osobama.

**Tekuće donacije (šifra 6631)** u odnosu na 2023. godinu smanjene su za 26,00%. Tekuće donacije odnose se na projekte financirane iz programa „Jačanje konkurentnosti gospodarstva kroz učinkovito korištenje EU sredstava“ iz aktivnosti OP Konkurentnost i kohezija 2014.-2020. u iznosu 863.674 €, uplate Hrvatske gospodarske komore za projekt InnovaMare u iznosu 70.178 €, potpore za projekte Zaklade Hrvatske akademije znanosti i umjetnosti i Zaklade Adris u iznosu 28.300 € te ostale potpore i donacije u iznosu 72.270 €.

**Kapitalne donacije** **(šifra 6632)** u odnosu na 2023. godinu smanjenjesu za 82,60%. U 2023. godini tvrtka Holcim donirala je spektrometar u iznosu 50.132 € a tvrtka INEL Medicinska tehnika donirala je različitu opremu u vrijednosti 20.000 €.

**Prihodi iz nadležnog proračuna za financiranje rashoda poslovanja (šifra 6711)** u odnosu na 2023. godinu povećani su za 31,00%.

Vlada Republike Hrvatske donijela je Uredbu o nazivima radnih mjesta, uvjetima za raspored i koeficijentima za obračun plaće u Javnim službama koja je objavljena u NN 22/2024 (26.02.2024.).

Ova Uredba stupila je na snagu 01. ožujka 2024. godine.

U 2024. godini osim nagrade za božićne blagdane i regresa koji su isplaćeni u iznosima po 300,00 €, isplaćena je i uskrsnica u iznosu od 100,00 € za zaposlenike koji su ostvarili pravo na isplatu.

U 2024. godini Ministarstvo znanosti, obrazovanja i mladih doznačilo je 2.642.700 € za financiranje troškova znanstvene djelatnosti (u 2023. godinu doznačilo je 2.698.648 €).

U 2024. godini Ministarstvo znanosti, obrazovanja i mladih doznačilo je 5.113.880 € iz sredstava nacionalnog sufinanciranja za projekte O-ZIP, BIOPROCRO i CEMS, 592.246,15 € iz sredstava Državnog proračuna i 461.476 € iz Mehanizma za oporavak i otpornost za financiranje obnove infrastrukture Instituta oštećene u potresu.

**Ostali prihodi** **(šifra 683) u** 2024. godini odnose se na rad akceleratorskog sustava u sklopu eksperimenata za članstvo Hrvatske u Konzorciju CERIC - ERIC.

1. ***Prihodi od nefinancijske imovine***

**Prihodi od prodaje nefinancijske imovine** **(šifra 7)** u odnosu na 2023. smanjeni su za 94,00%.

U 2023. godini kompanija Birad Research and Development Company Ltd. iz Izraela uplatila je 50.000 € za izradu komponenti ionske mikroprobe za Bar llan Institute of Nanotechnology Izrael.

 **B. RASHODI I IZDACI**

Ukupni rashodi i izdaci za razdoblje od 01. siječnja 2024. do 31. prosinca 2024. godine ostvareni su u iznosu 61.680.256 € i u odnosu na 2023. godinu povećani su za 15,43% (2023. = 53.436.498 €).

Ukupne rashode i izdatke čine:

1. rashodi poslovanja u iznosu 43.187.955 €
2. rashodi za nabavu nefinancijske imovine u iznosu 18.492.301 €
3. ***Rashodi poslovanja***

**Rashodi za zaposlene** **(šifra 31)** u odnosu na 2023. godinu povećani su za 16,20%.

U 2024. godini Uredbom o nazivima radnih mjesta, uvjetima za raspored i koeficijentima za obračun plaće u Javnim službama povećani su koeficijenti za obračun plaće od 01.03.2024. godine.

**Ostali rashodi za zaposlene** **(šifra 312)** u odnosu na 2023. godinu povećani su za 10,90% zbog isplata materijalnih prava zaposlenika (jubilarne nagrade, otpremnine, ostale nagrade i potpore, nagrada za božićne blagdane, regres, uskrsnica).

**Doprinosi na plaće (šifra 313)** u odnosu na 2023. godinu povećani su za 17,70% zbog primjene Uredbe o nazivima radnih mjesta, uvjetima za raspored i koeficijentima za obračun plaće u Javnim službama od 01.03.2024. godine.

**Materijalni rashodi (šifra 32)** u odnosu na 2023. godinu smanjeni su za 22,60%.

**Naknade troškova zaposlenima** **(šifra 321)** u odnosu na 2023. godinu povećane su za 1,10%. Troškovi službenih putovanja povećani su za 8,50% u odnosu na 2023. godinu zbog povećanja iznosa dnevnica za tuzemstvo i inozemstvo. Naknade za prijevoz, za rad na terenu i odvojeni život smanjene su zbog smanjenja broja zaposlenih. Rashodi za stručno usavršavanje zaposlenika povećani su u odnosu na 2023. godinu za 16,00% zbog povećanog sudjelovanja zaposlenika na seminarima i konferencijama. Ostale naknade troškova zaposlenima povećane su u odnosu na 2023. godinu za 19,70% zbog povećanih naknada za korištenje privatnog automobila u službene svrhe.

**Rashodi za materijal i energiju** **(šifra 322)** u odnosu na 2023. godinu smanjeni su za 19,70%.

**Uredski materijal i ostali materijalni rashodi (šifra 3221)** u odnosu na 2023. godinu povećani su za 4,40% zbog povećanih rashoda za materijal i sredstva za čišćenje i održavanje te materijala za redovno poslovanje (toneri, papiri…).

**Materijal i sirovine** **(šifra 3222)** u odnosu na 2023. godinu smanjeni su za 29,80% zbog smanjenja rashoda za kemikalije, biokemijske reagense i kitove, ostali repro materijala, laboratorijski pribora i posuđe.

**Rashodi za energiju** **(šifra 3223)** u odnosu na 2023. godinu smanjeni su za 13,30%.

Uredbom Vlade Republike Hrvatske o izmjenama i dopunama Uredbe o otklanjanju poremećaja na domaćem tržištu energije, računi za električnu energiju Instituta za 2024. godinu umanjeni su za 403.040 €.

Istom Uredbom propisane su posebne mjere za trgovinu plinom kao i način i uvjeti formiranja cijena plina te je Institut od 01. travnja 2023. godine zbog limitirane cijene plina izvršio promjenu sustava grijanja sa lož ulja na plin.

**Rashodi za sitan inventar i auto gume (šifra 3225)** u odnosu na 2023. godinu smanjeni su za 14,40%.

**Rashodi za službenu, radnu i zaštitnu odjeću (šifra 3227)** odnosu na 2023. godinu povećani su za 50,60% zbog nabavke zaštitne odjeće i obuće.

**Rashodi za usluge** **(šifra 323)** u odnosu na 2023. godinu smanjeni su za 7,50%.

**Usluge telefona, pošte i prijevoza (šifra 3231)** smanjene su u odnosu na 2023. godinu za 29,10%. U 2023. godini knjiženi su troškovi prijevoza kontejnera i skladišnog prostora za projekt ENTRANCE a vezano za terensko istraživanje sa partnerima na projektu te preseljenja laboratorija vezano za strukturni projekt O-ZIP.

**Usluge tekućeg i investicijskog održavanja (šifra 3232)** u odnosu na 2023. godinu povećane su za 1,10% zbog tekućeg i investicijskog održavanja građevinskih objekata.

**Zakupnine i najamnine (šifra 3235)** u odnosu na 2023. godinu povećani su za 16,90% zbog povećanih rashoda za zakupnine i najamnine za opremu (montaža kamere vezano za građevinske radove – strukturni projekt O-ZIP) i licence.

**Zdravstvene i veterinarske usluge** **(šifra 3236)** u odnosu na 2023. godinu smanjene su za 42,90% zbog smanjenja rashoda za laboratorijske usluge vezano uz provedbu projektnih aktivnosti.

**Intelektualne i osobne usluge** **(šifra 3237)** u odnosu na 2023. godinu smanjene su za 4,80%. U 2024. godini smanjene su odvjetničke usluge za pisanje patentne prijave i godišnje održavanje patenata kao i revizorske usluge projekata a povećani su troškovi ustupanja radnika (upravitelj stroja – pomorac na plovnom objektu Vila Velebita).

**Računalne usluge (šifra 3238)** u odnosu na 2023. godinu smanjene su za 1,50% zbog manjih troškova održavanja računalnih programa.

**Ostale usluge (šifra 3239)** u odnosu na 2023. godinu smanjene su za 15,20%.

U 2023. godini angažiran je brod Hrvatske ratne mornarice za postavljanje oceanografskih plutača i pripadajuće opreme za Referentni centar za more u Rovinju.

**Naknade troškova osobama izvan radnog odnosa (šifra 324)** u odnosu na 2023. godinu povećane su za 107,40% zbog isplata višim asistentima (dolazna mobilnost) koji su po natječaju „Program mobilnosti – dolazna mobilnost viših asistenata“ financirani od strane Hrvatske zaklade za znanost (vezano uz šifru 6393).

**Ostali nespomenuti rashodi poslovanja** **(šifra 329)** u odnosu na 2023. godinu za smanjeni su za 76,90%.

**Naknade za rad predstavničkih i izvršnih tijela, povjerenstava i slično** **(šifra 3291)** u odnosu na 2023. godinu povećane su za 100,70% zbog povećanja naknada za rad članovima Upravnog vijeća Instituta Ruđer Bošković za razdoblje srpanj – prosinac 2024. godine.

**Premije osiguranja (šifra 3292)** u odnosu na 2023. godinu smanjene su za 3,30% zbog smanjenja premija osiguranja prijevoznih sredstava i ostale imovine a istovremeno su povećane premije osiguranja zaposlenih.

**Reprezentacija** **(šifra 3293)** u odnosu na 2023. godinu smanjena je za 33,70% zbog većih rashoda organizacija i održavanja konferencija i radionica te završetaka pojedinih projekata u 2023. godini.

**Članarine i norme** **(šifra 3294)** u odnosu na 2023. godinu povećane su za 91,80% zbog plaćanja međunarodne članarine Konzorciju CERIC-ERIC u iznosu 41.288 €.

Ministarstvo znanosti, obrazovanja i mladih plaćenu članarinu Konzorciju CERIC – ERIC uplatit će Institutu u 2025. godini u sklopu Razvojne proračunske komponente.

**Pristojbe i naknade (šifra 3295)** u odnosu na 2023. godinu smanjene su za 16,90% a odnose se na upravne i administrativne, javnobilježničke te sudske pristojbe i novčane naknade zbog nezapošljavanja osoba s invaliditetom.

**Troškovi sudskih postupaka** **(šifra 3296)** u odnosu na 2023. godini smanjeni su za 96,20%. U 2023. godini plaćeni su parnični troškovi po isplaćenim pravomoćnim sudskim presudama Nezavisnom Sindikatu znanosti i visokog obrazovanja te odvjetničkim društvima koji su zastupali zaposlenike Instituta vezano za isplatu razlike u plaći temeljem odredaba Izmjena i dopuna Dodataka Sporazumu o osnovici za plaće u javnim službama za razdoblje od prosinca 2015. godine do siječnja 2017. godine.

**Ostali nespomenuti rashodi poslovanja (šifra 3299)** u odnosu na 2023. godinu smanjeni su za 87,10%. U 2023. godini izvršen je povrat novčanih sredstava po projektima Hrvatske zaklade za znanost i NATO-a te prijenos sredstava partnerima u inozemstvo po projektnim aktivnostima.

**Financijski rashodi (šifra 34)** u odnosu na 2023. godinu smanjeni su za 76,50%.

**Bankarske usluge i usluge platnog prometa** **(šifra 3431)** u odnosu na 2023. godinu smanjene su za 25,80% zbog smanjenja broja transakcija preko računa Instituta.

**Negativne tečajne razlike i razlike zbog primjene valutne klauzule (šifra 3432)** u odnosu na 2023. godinu smanjene su za 34,70% zbog uvođenja € od 01. siječnja 2023. godine kao službene novčane jedinice i zakonskog sredstva plaćanja u Republici Hrvatskoj.

**Zatezne kamate (šifra 3433)** u odnosu na 2023. godinu smanjene su za 91,70%.

U 2023. godini izvršena je uplata zateznih kamata za doprinose po pravomoćnim sudskim presudama za isplatu razlike u plaći temeljem odredaba Izmjena i dopuna Dodataka Sporazumu o osnovici za plaće u javnim službama za razdoblje od prosinca 2015. godine do siječnja 2017. godine.

**Subvencije trgovačkim društvima, zadrugama, poljoprivrednicima i obrtnicima iz EU sredstava (šifra 353)** U 2024. godini izvršene su isplate partnerima u okviru Mjere I.3 „Partnerstvo između znanstvenika i ribara“ na osnovu doznake Agencije za plaćanje u poljoprivredi, ribarstvu i ruralnom razvoju (vezano uz šifru 6393) kao i isplata partneru za projekt AI4Health.Cro.

**Pomoći dane u inozemstvo i unutar općeg proračuna** **(šifra 36)** u odnosu na 2023. godinu smanjenje su za 62,50%.

**Tekuće pomoći temeljem prijenosa EU sredstava (šifra 3681)** u odnosu na 2023. godini smanjene su za 85,80%. U 2023. godini izvršen je prijenos EU sredstava Ministarstvu zdravstva, HZZO-u, DZ Zagreb – Centar i HZJZ-u po projektu AI4Health.Cro.

**Prijenosi između proračunskih korisnika istog proračuna** **(šifra 369)** u odnosu na 2023. godinu smanjeni su za 58,20% na osnovu Zahtjeva za nadoknadom sredstava partnerskim ustanovama (proračunskim korisnicima istog proračuna) za pojedine projekte.

**Tekući prijenosi između proračunskih korisnika istog proračuna (šifra 3691)** U 2024. godini izvršen je prijenos Veterinarskom fakultetu u Zagrebu.

**Naknade građanima (šifra 3721)** u odnosu na 2023. godinu povećane su za 742,60% zbog isplata asistentima i višim asistentima po natječaju „Program mobilnosti – odlazna mobilnost asistenata i viših asistenata“ u iznosu 884.720 € (veza šifra 6393).

**Tekuće donacije iz EU sredstava** **(šifra 3813)** u odnosu na 2023. godini smanjene su za 39,10%. Tekuće donacije odnose se na tekuće pomoći udrugama i tvrtkama u Republici Hrvatskoj po projektu AI4Health.Cro.

1. ***Rashodi za nabavu nefinancijske imovine***

**Rashodi za nabavu proizvedene dugotrajne imovine** **(šifra 42)** u odnosu na 2023. godinupovećani su za 46,10%. Povećanje rashoda odnosi se na izgradnju građevinskih objekata u Martinskoj i Zagrebu kao i drugi radovi vezano za odvijanje strukturnog projekta O-ZIP. U 2024. godini nabavljena je slijedeća oprema: integrirani Ramanov spektrometar s mikroskopom atomskih sila, uređaj za sortiranje stanica protočnom citometrijom, protočni citometar FACSSymphony, A1, sustav za uzgoj i pokuse s ribama, bioreaktor, sustav za razvoj ribljih embrija, komora za uzgoj biljaka, autoklav VX-95, detektorski moduli, ultracentrifuga te ostali uređaji i instrumenti.

**BILANCA NA DAN 31. PROSINCA 2024. GODINE (Obrazac: BIL)**

**IMOVINA (šifra B001)**

Ukupna imovina Instituta Ruđer Bošković (u daljnjem tekstu: Institut) na dan 31.12.2024. godine iznosi 63.964.140 € i u odnosu na 2023. godinu povećana je za 43,00%.

Imovinu čine:

1. Nefinancijska imovina **(šifra B002)** u iznosu 39.446.703 €
2. Financijska imovina **(šifra 1)** u iznosu 24.517.437 €
3. ***Nefinancijska imovina sastoji se od:***

**Neproizvedena dugotrajna imovina (šifra 01)** u odnosu na 2023. godinu povećana je za 1,40%.

**Nematerijalna imovina (šifra 012)** u odnosu na 2023. godina povećana je za 58,60%. Povjerenstvo za patente i licence (u daljnjem tekstu: Povjerenstvo) u Zapisniku o obavljenom Popisu imovine i obveza za 2024. godinu (u daljnjem tekstu: Zapisnik) predložili su rashod nematerijalne imovine – Patenti i licence u ukupnom iznosu 32.212 €. Povjerenstvo je konstatiralo da su nastupili uvjeti za rashod jer je došlo do prestanka važenja prava patenata. Sukladno čl. 87. Zakona o patentu, patent traje 20 godina računajući od dana podnošenja prijave patenta. Sukladno čl. 90. Zakona o patentu, ako podnositelj prijave ne plati propisanu naknadu troška postupka za održavanje prava, pravo prestaje sljedećeg dana od dana isteka roka za plaćanje. Povjerenstvo je utvrdilo da se za navedene patente prestala plaćati naknada za održavanje patentne zaštite te je došlo do prestanka prava patenata. Povjerenstvo je u Zapisniku utvrdilo da se u Popis imovine i obveza za 2024. godinu unesu patenti za koje se plaćaju propisane naknade za troškove godišnjeg održavanja prava patenata u ukupnom iznosu 77.427 €.

**Proizvedena dugotrajna imovina (šifra 02)** u iznosu 15.337.461 € odnosi se na poslovne i ostale građevinske objekte, postrojenja i opremu, uredsku opremu i namještaj, komunikacijsku opremu, opremu za održavanje i zaštitu, laboratorijsku opremu, instrumente, uređaje, strojeve, opremu za ostale namjene, prijevozna sredstva u cestovnom i pomorskom prometu i knjige u knjižnici.

U 2024. godini došlo je do povećanja vrijednosti proizvedene dugotrajne imovine – Građevinski objekti u odnosu na 2023. godinu za 21,80% zbog Zapisnika o izvršenim radovima na objektima Vrtlarska kućica i Društveni dom koji su aktivirani i stavljeni u upotrebu.

**Dugotrajna nefinancijska imovina u pripremi** **(šifra 05)** u iznosu 20.810.052 € odnosi se na građevinske objekte te postrojenja i opremu u pripremi koji se odnose na provedbu strukturnog projekta O-ZIP.

1. ***Financijska imovina sastoji se od:***

**Novac u banci i blagajni (šifra 11)** u odnosu na 2023. godinu povećan je za 50,70% a odnosi se na € i devizna novčana sredstva na žiro računu Instituta na dan 31.12.2024. godine.

U 2024. godini izvršena je uplata Ministarstva znanosti, obrazovanja i mladih u iznosu 4.387.751 € za troškove koji su u 2023. godini plaćeni za strukturni projekt O-ZIP kao i uplata II rate Programskog ugovora za 2025. godinu u iznosu 2.250.000 €.

**Depoziti, jamčevni polozi i potraživanja od zaposlenih** **(šifra 12)** u odnosu na 2023. smanjeni su za 6,90%.

Jamčevni polozi u odnosu na 2023. godinu smanjeni su za 38,30% a odnose se na novčane uplate kao jamstva za ozbiljnost ponuda i jamstva za uredno izvršenje ugovora.

Potraživanja od zaposlenih u odnosu na 2023. godinu smanjena su za 42,00% a odnose se na isplaćene predujmove zaposlenicima za službena putovanja u 2024.godini. U 2023. godini isplaćeni su predujmovi za Program mobilnosti – odlazna mobilnost asistenata financirano kao bespovratna sredstva u okviru programa i fondova Europske unije a u svrhu obrazovanja i stručnog usavršavanja asistenata.

**Ostala potraživanja (šifra 129)** u odnosu na 2023. godinu smanjena su za 5,30%.

Ostala potraživanja odnose se na uplaćene predujmove tuzemnim i inozemnom partnerima za nabavku roba i usluga.

**Potraživanja za prihode poslovanja (šifra 16)** uodnosu na 2023. godinu povećana su za 23,20%.

**Potraživanja za prihode od prodaje proizvoda i robe te pruženih usluga (šifra 166 i 169)** u odnosu na 2023. godinu povećana su za 23,20%.

U 2024. godini izvršen je ispravak vrijednosti potraživanja:

- po stopi 50% u iznosu od 5.409,20 € (prema Pravilniku o proračunskom računovodstvu i računskom planu ispravak vrijednosti potraživanja po stopi 50% provodi se za potraživanja ako se s naplatom kasni od dvije do tri godine, odnosno ako se s naplatom kasni od jedne do dvije godine a u prethodnim godinama proveden je ispravak vrijednosti potraživanja od 50%)

- po stopi 25% u iznosu od 3.511,44 € (prema Pravilniku o proračunskom računovodstvu i računskom planu ispravak vrijednosti potraživanja po stopi 25% provodi se za potraživanja ako je u prethodnim godinama nad dužnikom otvoren stečajni postupak a u prethodnim godinama proveden je ispravak vrijednosti potraživanja po stopi od 75%)

- po stopi 100% u iznosu od 6.949,13 € (prema Pravilniku o proračunskom računovodstvu i računskom planu ispravak vrijednosti potraživanja po stopi 100% provodi se za potraživanja ako je u tekućoj godini otvoren stečajni postupak nad dužnikom i u slučaju ako se s naplatom potraživanja kasni više od dvije godine).

U 2024. godini provedena je naplata potraživanja od kupaca koji su s naplatom kasnili između jedne i tri godine. Otvorene stavke potraživanja za prihode od prodaje proizvoda i usluga na dan 31.12.2024. godine pretežno se odnose na potraživanja od kupaca za 2024. godinu.

**Potraživanja od prodaje proizvedene dugotrajne imovine (šifra 172)** u odnosu na 2023. godinu smanjena su za 79,60% a odnosese na potraživanja od kupaca za stanove koji su prodani ranijih godina na ime obročne otplate.

**Rashodi budućih razdoblja i nedospjela naplata prihoda (šifra 19)** u odnosu na 2023. godinu povećani su za 14,80% a odnose se na ukalkuliranu plaću i materijalna prava za mjesec prosinac 2024. godine u iznosu 2.904.393 € i unaprijed plaćene rashode budućih razdoblja u iznosu 55.854 €.

**OBVEZE I VLASTITI IZVORI (šifra B003)**

Ukupne obveze i vlastiti izvori na dan 31.12.2024. godine iznose 63.964.140 € i u odnosu na 2023. godinu povećani su za 43,00%.

1. Obveze **(šifra 2)** u iznosu 5.099.771 €
2. Vlastiti izvori **(šifra 9)** u iznosu 58.864.369 €
3. ***Obveze se sastoje od:***

**Obveze za rashode poslovanja** **(šifra 23)** u odnosu na 2023. godinu povećane su za 7,50%.

**Obveze za zaposlene (šifra 231)** u odnosu na 2023. godinu povećane su za 14,70% a odnose se na ukalkuliranu plaću i materijalna prava za mjesec prosinac 2024. godine u iznosu 2.904.393 €.

**Obveze za materijalne rashode (šifra 232)** u odnosu na 2023. godinu smanjene su za 14,60% zbog plaćenih obveza prema tuzemnim i inozemnim dobavljačima do 31.12.2024. godine.

**Obveze za financijske rashode** **(šifra 234)** u 2024. godini odnose se na obračun zatezne kamate za razdoblje 01.10.-31.12.2024. godine u iznosu 48 €.

**Obveze za naknade građanima i kućanstvima (šifra 237)** u odnosu na 2023. godinu smanjenasu za 71,50% a odnose se na obveze za školarine zaposlenika.

**Ostale tekuće obveze (šifra 239)** u odnosu na 2023. godinu smanjene su za 12,40% a smanjenje se odnosi na vraćene jamčevine kao jamstva za uredno ispunjenje potpisanih ugovora vezano za izvođenje radova i usluga za strukturni projekt O-ZIP.

**Obveze za nabavu nefinancijske imovine** **(šifra 24)** u odnosu na 2023. godinu povećane su za 1.484,80%. Sa 31.12.2024. godine u obvezama za nabavu nefinancijske imovine evidentirani su računi za rekonstrukciju, dogradnju i nadogradnju dijela kompleksa Instituta Ruđer Bošković u iznosu 781.307 €, za stručni i projektantski nadzor u iznosu 54.395 €, za nabavku medicinske i laboratorijske opreme u iznosu 133.821 € te za nabavku instrumenata, uređaja i strojeva u ukupnom iznosu 113.007 € koji su plaćeni u mjesecu siječnju 2024. godine.

1. ***Vlastiti izvori sastoje se od:***

**Vlastiti izvori (šifra 911)** u odnosu na 2023. godinu povećani su za 45,10% zbog nabavke dugotrajne nefinancijske imovine za strukturni projekt O-ZIP te ostale projekte sukladno pojedinačnim projektnim planovima.

**Višak/manjak prihoda poslovanja (šifra 922)** odnosu na 2023. godinu povećan je za 41,10% zbog viška prihoda poslovanja za 2024. godinu u iznosu 5.225.138 €.

U 2024. godini ostvaren je višak prihoda poslovanja (prihodi poslovanja razred 6 – rashodi poslovanja razred 3) u iznosu 23.714.326 € i manjak prihoda od nefinancijske imovine (prihodi od prodaje nefinancijske imovine razred 7 – rashodi za nabavu nefinancijske imovine razred 4) u iznosu 18.489.188 €.

**Višak prihoda (šifra 9221)** u odnosu na 2023. godinu povećan je za 43,40% nakon knjiženja viška prihoda poslovanja za 2024. godinu u iznosu 23.714.326 € te korekcije rezultata poslovanja (knjiženja obvezne korekcije za kapitalni prijenos sredstava u iznosu 8.354.232 €)

**Manjak prihoda (šifra 9222)** u odnosu na 2023. godinu povećan je za 44,60% nakon knjiženja manjka prihoda od nefinancijske imovine u iznosu 18.489.188 € te korekcije rezultata poslovanja (knjiženja obvezne korekcije za kapitalni prijenos sredstava u iznosu 8.354.232 €).

**Izvanbilančni zapisi (šifra 991 i 996)** u iznosu 12.727.327 € odnose se na instrumente osiguranja plaćanja (primljene i izdane zadužnice), potencijalne obveze po osnovi sudskih sporova u tijeku i tuđu imovinu dobivenu na korištenje.

U izvanbilančnoj evidenciji proknjiženi su slijedeći iznosi:

1. Instrumenti osiguranja plaćanja (primljeni) 9.908.847 €
2. Instrumenti osiguranja plaćanja (izdani) 298.345 €
3. Tuđa imovina dobivena na korištenje 2.295.972 €
4. Potencijalne obveze po osnovi sudskih sporova u tijeku 224.163 €

**IZVJEŠTAJ O RASHODIMA PREMA FUNKCIJSKOJ KLASIFIKACIJI (Obrazac: RAS-funkcijski)**

U izvještaju o rashodima prema funkcijskoj klasifikaciji **(šifra 015)** obuhvaćeni su rashodi poslovanja (skupina računa klase 3) u iznosu 43.187.955 € i rashodi za nabavu nefinancijske imovine (skupina računa klase 4) u iznosu 18.492.301 €.

**IZVJEŠTAJ O OBVEZAMA (Obrazac: Obveze)**

Početno stanje obveza na dan 01.01.2024. godine **(šifra V001)** iznosilo je 3.456.322 €.

U izvještajnom razdoblju povećanje obveza **(šifra V002)** iznosi 65.023.072 € a podmirene obveze **(šifra V004)** iznose 63.702.313 €.

Stanje obveza na dan 31.12.2024. godine **(šifra V006)** iznosi 4.777.081 €.

Stanje dospjelih obveza na dan 31.12.2024. godine **(šifra V007)** iznosi 46.417 €.

Stanje nedospjelih obveza na dan 31.12.2024. godine **(šifra V009)** iznosi 4.730.664 € a sastoji se od obveza za rashode poslovanja **(šifra ND23)** u iznosu 3.583.695 €, obveza za nabavu nefinancijske imovine **(šifra ND24)** u iznosu 1.138.391 € i međusobne obveze subjekata općeg proračuna **(šifra V010)** u iznosu 8.578 €.

**PROMJENE U VRIJEDNOSTI I OBUJMU IMOVINE I OBVEZA (Obrazac P-VRIO)**

U 2024. godini evidentirano je ukupno povećanje u vrijednosti i obujmu imovine i obveza u iznosu 10.666 €.

U Zagrebu, 27.01.2025. godine

Voditelj Odjela za računovodstvo i financije Ravnatelj

Snježana Bebić, dipl.oec. dr.sc. David Matthew Smith